

**2011 жылға арналған Зырян ауданы тұрғындарының мақсатты топтарын анықтау туралы**

***Күшін жойған***

Шығыс Қазақстан облысы Зырян ауданы әкімдігінің 2011 жылғы 25 мамырдағы N 495 қаулысы. Шығыс Қазақстан облысы Әділет департаментінің Зырян аудандық әділет басқармасында 2011 жылғы 23 маусымда N 5-12-121 тіркелді. Қаулысының қабылдау мерзімінің өтуіне байланысты қолдану тоқтатылды (Зырян ауданы әкімдігінің 2012 жылғы 05 қаңтардағы N 07-02/0005 хаты)

      Ескерту. Қаулысының қабылдау мерзімінің өтуіне байланысты қолдану тоқтатылды (Зырян ауданы әкімдігінің 2012.01.05 N 07-02/0005 хаты).

      Еңбек нарығындағы жағдайдың және жұмыспен қамту аясында қосымша мемлекеттік кепілдемені қамтамасыз ету есебімен жұмыспен қамтудың мемлекеттік саясатын іске асыру мақсатында, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 31-бабының 1-тармағының 13) тармақшасын, «Халықты жұмыспен қамту туралы» Қазақстан Республикасының 2001 жылғы 23 қаңтардағы Заңының 5-бабының, 7-бабының 2) тармақшасын басшылыққа ала отырып, әкімдік **ҚАУЛЫ ЕТЕДІ:**

      1. 2011 жылға арналған Зырян ауданы тұрғындарының келесі мақсатты топтары анықталсын:

      1) табысы аз адамдар;

      2) жиырма бір жасқа дейінгі жастар;

      3) балалар үйлерінің тәрбиеленушілері, жетім балалар мен ата-ананың қамқорлығынсыз қалған жиырма үш жасқа дейінгі балалар;

      4) кәмелетке толмаған балаларды тәрбиелеп отырған жалғызілікті,  көп балалы ата-аналар;

      5) Қазақстан Республикасының заңдарында белгіленген тәртіппен асырауында тұрақты күтімді, көмекті немесе қадағалауды қажет етеді деп танылған адамдар бар азаматтар;

      6) зейнеткерлік жас алдындағы адамдар (жасына байланысты зейнеткерлікке шығуға екі жыл қалған);

      7) мүгедектер;

      8) Қазақстан Республикасының Қарулы Күштері қатарынан босаған адамдар;

      9) бас бостандығынан айыру және (немесе) мәжбүрлеп емдеу орындарынан босатылған адамдар;

      10) оралмандар;

      11) жоғары және жоғары оқу орнынан кейінгі білім беру ұйымдарын бітірушілер;

      12) жұмыс беруші - заңды тұлғаның таратылуына не жұмыс беруші - жеке тұлғаның қызметін тоқтатуына, қызметкерлер санының немесе штатының қысқаруына байланысты жұмыстан босатылған адамдар жатады;

      13) жиырма төрт жасқа дейінгі жастар;

      14) 50 жастан асқан тұлғалар;

      15) мектептерді, кәсіби оқу орындарын, жоғары оқу орындарын бітірген түлектер;

      16) АИТВ-инфицированды, есірткіге құмар азаматтар;

      17) жазғы каникул уақытындағы студенттер;

      18) ұзақ уақыт (бір жылдан астам) жұмыс істемейтін тұлғалар.

      2. «Зырян ауданының жұмыспен қамту және әлеуметтік бағдарламалар бөлімі» мемлекеттік мекемесі (Р.З. Оспанова):

      1) тұрғындардың мақсатты тобына жататын тұлғаларды уақытша жұмыспен қамту жөніндегі шаралар қабылдасын;

      2) тұрғындардың мақсатты тобына жататын тұлғаларды жұмысқа орналастыруға ықпал көрсетсін.

      3. «2010 жылға арналған Зырян ауданындағы мақсатты топты анықтау туралы» Зырян ауданы әкімдігінің 2009 жылғы 08 желтоқсандағы № 362 қаулысының күші жойылды деп есептелсін (№ 5-12-100 нормативтік құқықтық актілердің мемлекеттік тіркеу Реестріне тіркелген, 2010 жылғы 04 ақпандағы № 5 "Заря Востока" газетінде жарияланған).

      4. Осы қаулының орындалуына бақылау жасау әкім орынбасары Қ.Ш. Ерембесовке жүктелсін.

      5. Осы қаулы ресми жарияланған күннен кейін он күнтізбелік күннен соң бастап күшіне енеді.

      *Зырян ауданының әкімі                        Е. Сәлімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК